Reymond Robinzon (Yaşıl adam)

Reymond "Rey" Robinzon (; ) — Qərbi Pensilvaniya bölgəsində şəhər əfsanəsinə çevrilmiş, çox ciddi şəkildə eybəcər üz formasına malik şəxs. Uşaq olarkən elektrik xətlərinə toxunması nəticəsində, ağır zədələnməsilə o, artıq cəmiyyət arasına çıxa bilməmiş və daim insanların ondan qorxmasından ehtiyat etmişdir. Yerli vətəndaşların demək olar ki, hər biri qapalı həyat tərzinə uyğunlaşmış Robinzonla görüşmək istəmiş, ona "Yaşıl adam" və "Üzsüz Çarli" ləqəblərini qoşmuşdurlar.

 Xəsarət alması 
Biver şəlaləsi yaxınlığındakı Morado körpüsü üzərindəki quş yuvasına baxmağa cəhd edərkən, 8 yaşlı Robinzonun başına bədbəxt hadisə gəlmişdir. Trolleybusun hərəkəti üçünü nərərdə tutulmuş körpü üzərindəki 1.200 və 22.000 voltluq elektrik naqillərinə toxunması nəticəsində, o, ölümcül şəkildə yaralanmışdır. Bu hadisədən bir müddət əvvəl həmin yerdə bu tip hadisə zamanı özündən 1 yaş kiçik uşaq vəfat etmişdir. Robinzonun sağ qalmasına ümid edilməsə də, gözlərini, burnunu, qulağını və bir əlini itirməsi şərtilə o yaşadı.

 Sonrakı həyatı 
Robinzon sonrakı həyatında Pensilvaniya ştatının Koppel şəhərində öz qohumları ilə yaşamışdır. O, ayaqaltı, pulqabı və kəmərlər düzəldib satmaqla pul qazanırdı.
Görünüşnə görə gün ərzində nadir hallarda evdən çıxırdı. Yolboyu gəzintiyə çıxarkən onu axtarmaq üçün mütəmadi olaraq yerli əhalidən ibarət quruplar toplanırdı. Robinzon adətən hər şeyi bilməyə çalışan qonşularından gizlənir, lakin bəzən pivə və yaxud siqaret almaq üçün onlarla qısa söhbətlər edir, ya da şəkil çəkdirirdi. Onu görənlərin bəziləri dostcasına münasibət göstərir, bəziləri isə kobud davranırdılar. Lakin, heç kim onu gecə gəzintisinə çıxmağına mane ola bilməmişdir. Robinzon ömrünün son illərinə kimi gecə gəzintilərinə davam etmişdir. O hətta bir neçə dəfə avtomobil qəzasına da düşmüşdür. Ömrünün sonlarına yaxın gəzintiyə çıxmağa da ara vermişdi. Robinzon 1985-ci ildə, 74 yaşında olarkən Biver Geriatrik Mərkəzində vəfat ermişdir.

 Ölümündən sonra 
Robinzon Pittsburq ərazisində yerli mif kimi xatırlanır və onun real həyatı şəhər əfsanəsi kimi xatırlanaraq unudulurdu. O, hekayələrdə elektrik şirkətinin sahibi, aşağı gərginlikli kabellər və ildırım tərəfindən dəfələrlə vurulmuş, sonradan ölmüş və ya xarabaqlıda bir evdə yaşayan Yaşıl adam kimi təsvir edilirdi. Sonradan Robinzonun əcaib forma almasından, hekayələrdə onun bir yanağında dəlik və parlaq yaşıl dəriyə malik olması qeyd olunurdu. Sonrakı nəsillərə baxmayaraq, Robinzonun əsl həyatı və yaşadıqları qorxulu hekayələrdə onun haqqında yazınlarınların kölgəsində qalmışdır.

 İstinadlar 

 Xarici keçidlər 

Kateqoriya:Şəhər əfsanələri